FN พุ่งพรวดเกือบ 14% เด้งรับเปิดสาขาที่ 8 ในอยุธยา
FN พุ่งพรวดเกือบ 14% เด้งรับเปิดสาขาที่ 8 ในอยุธยา ล่าสุด ณ เวลา 16.18 น. ราคาอยู่ที่ 6.20 บาท บวก 0.75 บาท หรือ 13.76% สูงสุดที่ 6.20 บาท ต่ำสุดที่ 5.40 บาท มูลค่าซื้อขายที่ 589.85 ล้านบาท 
17 พ.ย. 2559

ผู้สื่อข่าวรายงานว่า ราคาหุ้นบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ณ เวลา 16.18 น. ราคาอยู่ที่ 6.20 บาท บวก 0.75 บาท หรือ 13.76% สูงสุดที่ 6.20 บาท ต่ำสุดที่ 5.40 บาท มูลค่าซื้อขายที่ 589.85 ล้านบาท 
 
นายเบญจ์เยี่ยม ส่งวัฒนา ประธานเจ้าหน้าที่บริหาร FN เปิดเผยว่า ธุรกิจของบริษัทมีแนวโน้มการเติบโตที่ดีในอนาคต โดยบริษัทยังคงเดินหน้าเปิดสาขาที่ 8 ในจังหวัดพระนครศรีอยุธยา ในวันที่ 17 พ.ย.59 นี้ ซึ่งถือเป็นสาขาที่ในรูปแบบใหม่ของบริษัทที่มีการเพิ่มพื้นที่เช่ามากกว่า 1,000 ตารางเมตร และเพิ่มในส่วนของร้านอาหาร ร้านสตาร์บัค รวมถึงจุดอื่นๆ อีก 1,000 ตารางเมตร ซึ่งจะเป็นแหล่งท่องเที่ยว จุดพักผ่อน และเอนเตอร์เทนเมนต์ สำหรับนักเดินทาง
“สาขาในจังหวัดพระนครศรีอยุธยาถือเป็นโมเดลต้นแบบในการขยายสาขาต่อไปในอนาคต ซึ่งในปี 2560 บริษัทยังคงเดินหน้าขยายสาขาต่อเนื่องอย่างน้อย 2 สาขา และยังคงเน้นในรูปแบบการท่องเที่ยว โดยคาดว่าจะเริ่มดำเนินงานก่อสร้างในช่วงไตรมาส 2/60 และใช้เวลาดำเนินงานประมาณ 90 วัน จึงคาดแล้วเสร็จประมาณช่วงไตรมาส 4/60” นายเบญจ์เยี่ยม กล่าว
 